**ZÁKLADNÁ UMELECKÁ ŠKOLA ĽUDOVÍTA FULLU RUŽOMBEROK**

**výtvarná súťaž FULLOVA PALETA 2023**

**13. ročník regionálnej súťažnej prehliadky výtvarných prác detí a mládeže na tému:**

**BLAHOŽELANIE NAŠEJ ZUŠke**

Tento rok Základná umelecká škola Ľudovíta Fullu oslavuje svoje 70. narodeniny. Vznikla 1.9.1953 ako Hudobná škola, neskôr sa premenovala na Ľudovú školu umenia.

Dňa 30.09.2010 bol škole prepožičaný čestný názov po slávnom slovenskom maliarovi Ľudovítovi Fullovi.

Počas svojej existencie absolvovalo školu viac ako 3000 žiakov. ZUŠ Ľ.Fullu sa cíti ako šťastná babička ktorej deti, vnuci a pravnuci pôsobia nielen v Ružomberku, ale aj v rôznych kútoch Slovenska a v zahraničí, kde nesú posolstvo umenia a krásy.

Milé deti, oslávte aj Vy s nami tuto peknú udalosť! Poďme naštartovať svoju umeleckú predstavivosť a vytvoriť pre ZUŠ Ľ.Fullu krásne kompozície s blahoželaniami a prianiami. Môžu to byť tematické a alegorické kompozície, výtvarné spracovanie textov a veľa-veľa ďalších Vašich umeleckých nápadov.

**Podmienky súťaže:**

 Právo zúčastniť sa výtvarnej súťaže FULLOVA PALETA **2023** má každé dieťa materskej školy, žiaci základnej školy, základnej umeleckej školy, strednej školy.
 Prevedenie prác je možné v kresbe, maľbe, grafických a kombinovaných technikách. Formát výtvarných prác je A3. Hodnotiť sa budú práce s vyplnenou prihláškou (príloha) zaslané najneskôr do 26.5.2023 na adresu školy:
ZUŠ ĽUDOVÍTA FULLU, OBVODOVÁ 23, 034 01 RUŽOMBEROK

**Súťažné kategórie:**

1. kategória 5-7 rokov (MŠ,ZŠ,ZUŠ)
2. kategória 8-11 rokov (ZŠ a ZUŠ)
3. kategória 12-15 rokov (ZŠ a ZUŠ)
4. kategória 16-19 rokov (SŠ a ZUŠ)

Odborná porota udelí ceny v jednotlivých súťažných kategóriách, taktiež si vyhradzuje právo neudeliť niektorú z cien. Výtvarné práce sa nevracajú !

**Vyhlásenie výsledkov**

Slávnostné vyhlásenie výsledkov súťaže Fullova paleta 2023 a odovzdanie cien sa uskutoční vo **štvrtok 15. júna 2023 o 16.00 hod**.v Synagóge v Ružomberku - Panská ulica 3.

V prípade akýchkoľvek otázok kontaktujte organizátora súťaže telefonicky na čísle tel.: 044/432 37 63, 0903 488 985 alebo e- mailom na adrese: zusruzomberok@gmail.com

|  |
| --- |
| FULLOVA PALETA 2023 |
| Meno autora: | Vek: |
| Názov práce: |
| Adresa školy: |
| Meno pedagóga: |
| Kontakt: |